Likumprojekts

**Grozījumi Dzīvokļa īpašuma likumā**

Izdarīt Dzīvokļa īpašuma likumā (Latvijas Vēstnesis, 2010, 183. nr.; 2016, 239. nr.; 2017, 128. nr.) šādus grozījumus:

1. Izteikt 4. panta otrās daļas otro teikumu šādā redakcijā:

"Civillikuma 1068. panta pirmās daļas noteikumi piemērojami tiktāl, ciktāl šajā likumā nav noteikts citādi."

2. Papildināt 16. panta trešo daļu pēc vārdiem "ikvienam dzīvokļa īpašniekam" ar vārdiem "un ir pieņemts".

3.  17. pantā:

izslēgt septīto daļu;

papildināt 7.1 daļu ar otro teikumu šādā redakcijā:

"Lai pieņemtu lēmumu par autostāvvietas izveidi personām ar invaliditāti vai autostāvvietas izveidi elektromobiļiem, ja vienlaikus tiek izveidots elektrotransportlīdzekļu uzlādes punkts, nepieciešams, lai "par" nobalso dzīvokļu īpašnieki, kuri pārstāv vairāk nekā pusi no visiem dzīvokļu īpašumiem.";

izslēgt devīto daļu.

Likums stājas spēkā nākamajā dienā pēc tā izsludināšanas.

Ekonomikas ministrs

J. Vitenbergs